ПРОТОКОЛ №15
от

ОБЩО СЪБРАНИЕ

на

Сдружение с нестопанска цел

“МЕСТНА ИНИЦИАТИВНА ГРУПА СЛИВНИЦА-ДРАГОМАН”

Днес, 21.01.2020 г., от 16:25 часа, в гр. Сливница, пл. „Съединение” № 1 се състоя Общо събрание на Сдружение с нестопанска цел “МЕСТНА ИНИЦИАТИВНА ГРУПА СЛИВНИЦА-ДРАГОМАН”.
           В началния час определен от УС 16:00ч. бяха регистрирани 24 членове на Сдружението. Поради закъснение на председателя на УС събранието започна в 16:25ч.

На събранието присъстваха 25 членове на Сдружението, съгласно приложения списък, който е неразделна част от настоящия протокол.


Събранието се проведе при следния дневен ред:

1. Обсъждане и приемане на годишен счетоводен отчет на Сдружението за 2019г.;

2. Обсъждане и приемане на Доклад за дейността на Сдружението за 2019г.;

3. Обсъждане и приемане на Годишен доклад за отчитане изпълнението на Стратегията за ВОМР за 2019 г.;

4. Приемане на бюджета на Сдружението за 2020г.;

5. Приемане на Програма за дейността на Сдружението за 2020г.; 

6. Приемане на промени в Управителния съвет на МИГ Сливница – Драгоман;

7. Приемане на промени в Стратегията за ВОМР на МИГ Сливница – Драгоман;

8. Приемане на решение за кандидатстване на МИГ Сливница – Драгоман с проект по Мярка 7.5 „Инвестиции за публично ползване в инфраструктура за отдих, туристическа инфраструктура” от Стратегията за ВОМР на МИГ Сливница – Драгоман по подмярка 19.2 „Прилагане на операции в рамките на стратегии за Водено от общностите местно развитие /ВОМР/” от мярка 19 „Водено от общностите местно развитие“ от ПРСР 2014 - 2020г.

9. Приемане на решение за кандидатстване на МИГ Сливница – Драгоман с проекти по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014 - 2020г.

10. Разни.
      Събранието бе открито от Председателя на УС Васко Стоилков. Той предложи да се избере протоколчик на събранието и преброители. За протоколчик на събранието Председателя на УС предложи Ивайло Кирилов, а за преброители Благой Крумов и Васил Петров. Предложенията бяха подложени на гласуване и бяха приети единодушно от членовете на Сдружението.
       Гости на събранието бяха Андрей Иванов – кмет на община Драгоман, Младен Бухегер – председател на ОбС Драгоман, Милко Миланов – председател на ОбС Сливница, Цветан Миланов и Иво Миланов – юристи към община Драгоман.
По точка първа от дневния ред:

Председателя на УС запозна присъстващите членове на Сдружението с годишния финансов отчет на Сдружението за 2019г. Като предложи и проект за решение – ОС приема годишния финансов отчет на Сдружението за 2019г.
           Предложението беше подложено на гласуване:

Гласували „за”: 24

Гласували „против”: 0.

 
Гласували „въздържал се”: 1
Решение по т. 1 от дневия ред: На база получените резултати от гласуването, ОС на МИГ Сливница – Драгоман, реши: Приема годишния финансов отчет на Сдружението за 2019г.
По точка втора от дневния ред:

           Изпълнителния Директор запозна присъстващите членове на Сдружението с Доклада за дейността на Сдружението за 2019г. 
           По Доклада взеха отношение:

· Андрей Иванов – кмет на община Драгоман: Изказа мнение, че средствата от СВОМР са разпределени неравномерно между представителите на община Драгоман и община Сливница, като представителите от Драгоман са получили по – малко средства, тъй като са били по – слабо информирани от страна на МИГ. Помещението на МИГ в Драгоман не функционира както трябва – не се провеждат срещи с потенциални бенефициенти от община Драгоман в него. Кмета на община Драгоман изтъкна факта, че в деловодството на общината са постъпили жалби срещу изпълнителния директор за „отхвърлени” от него проектни предложения на кандидат бенефициенти от Драгоман и че няма спечелен проект от „Маловското корито”, в което работят по-голямата част от ЗП от общината. В тази връзка община Драгоман оттегля подкрепата си от членовете на УС на МИГ от община Драгоман и Изпълнителния директор. Но въпреки това кмета на община Драгоман е за запазването на МИГ Сливница – Драгоман при чисти и прозрачни взаимоотношения и е против конфликти.
· Младен Бухегер – председател на ОбС Драгоман: Изказа мнение, че лично до него го заливат жалби срещу Изпълнителния директор на МИГ, че не е работел добре с местния бизнес от Драгоман, а е защитавал интересите на хора от Сливница и други общини, като всеки опит за разговор с Димитров не се е състоял. Председателя на ОбС Драгоман изтъкна факта, че няма да предаде местния бизнес, който го е избрал за общински съветник и местния бизнес иска нов МИГ с друга община. Било пълен абсурд най-големия бизнесмен в района Ясен Наков да не може да се възползва от средствата, които предлага МИГ. В тази връзка оттегля подкрепата си от всички представители от община Драгоман в Общото събрание на МИГ, в УС на МИГ и от Изпълнителния директор. 
· Емилия Милушева – зам. кмет на община Драгоман и представител на общината в ОС на МИГ Сливница – Драгоман: Изказа мнение, че като член на УС на МИГ е имала информация за дейността на МИГ, но след това връзката се е загубила. Тя постави няколко въпроса по Доклада: 1. По отношение на проучването – как е извършено, кои са участвали и какви са резултатите; 2. Изпълнения проект за подготвителна мярка по Транснационално сътрудничество за какво е и какви дейности са извършени и защо общината няма информация за него; 3. Бъдещия проект по Транснационално сътрудничество „Кажи сирене! Балканско сирене!” за какво е и какви дейности ще се извършат; 4. Помещението на МИГ в Драгоман не функционира по предназначение.
          На поставените въпроси и мнения отговори Председателя на УС на МИГ Васко Стоилков и Изпълнителния директор Венцислав Димитров. Председателя на УС изказа мнението, че МИГ Сливница – Драгоман работи добре от създаването си до сега и не е имало проблеми между общините до момента. Той е за запазването на МИГ Сливница – Драгоман и изказа учудването си, че община Драгоман не е запозната с дейностите на проекта за подготвителна мярка по Транснационално сътрудничество по мярка 19.3. Васко Стоилков говори за това, че през следващия програмен период средствата за общините ще се отпускат на регионален принцип, като няма да бъдат за конкретната община, а ще се отпускат за регион. Със създаването на МИГ Сливница – Драгоман преди 10 години се е оформил този регион и би било глупаво нещо което е работещо да се унищожи. Също така обърна внимание, че представителите от община Сливница в общото събрание на МИГ няма да се бъркат в представителността на членовете от община Драгоман в общото събрание, като този въпрос трябва самите те да си го решът. След което даде думата на Изпълнителния директор на МИГ.

       Венцислав Димитров отговори на поставените въпроси по следния начин:

- По отношение на равнопоставеността между двете общини той каза, че:         Общо за програмния  период 2014-2020 до този момент по СВОМР на МИГ Сливница – Драгоман са подадени 19 проектни предложения с обща стойност на субсидията в размер на 2 645 988.17 лв. 9 проектни предложения са подадени от кандидати от  община Сливница, с обща стойност на субсидията в размер на 1 400 853.30лв., от които са отхвърлени две проектни предложения. Одобрени са от МИГ Сливница – Драгоман и подадени за последваща проверка от ДФ Земеделие 7 проектни предложения с обща стойност на субсидията в размер на 1 022 266.40лв. 10 проектни предложения са подадени от кандидати от община Драгоман с обща стойност на субсидията в размер на 1 245 134.87лв., от които са отхвърлени две проектни предложения. Одобрени са от МИГ Сливница – Драгоман и подадени за последваща проверка от ДФ Земеделие 8 проектни предложения с обща стойност на субсидията в размер на 971 106.92лв. Това показва, че кандидатите от община Драгоман са повече от тези от Сливница.

- По отношение на помещението в Драгоман, то съгласно подписания договор за безвъзмездно ползване на помещението за нуждите на МИГ в сградата на община Драгоман, то е предоставено за архивно помещение, за което МИГ е получил точки при класирането за оценка на СВОМР, въпреки това МИГ е имал идея да обособи архивното помещение за офис на МИГ Сливница – Драгоман в община Драгоман, но общия бюджет на СВОМР на МИГ Сливница – Драгоман за програмен период 2014-2020 е бил намален наполовина в сравнение с бюджета за предишния програмен период. В тази връзка се е наложило един човек от екипа за управление на проекта да бъде съкратен, като през настоящия програмен период екипа се състои от 3 членове / в момента са 2/. Това е довело до невъзможност да има изнесено работно място на територията на община Драгоман, но въпреки трудностите екипа е изпълнявал дейността си по информиране на местната общност от територията на община Драгоман, като веднъж седмично Изпълнителния директор на МИГ Сливница – Драгоман посещава офиса на Сдружението в Драгоман. Също така на вратата на офиса в Драгоман и на официалния сайт на МИГ Сливница – Драгоман има контакти за връзка с екипа на Сдружението, като по този начин чрез предварително обаждане за улеснение на населението от община Драгоман са провеждани срещи в удобно за тях време в офиса в Драгоман. 
- По отношение на Докладната на ЗП от „Маловското корито” с почти всички от подписалите се е разговаряно и имат информация за МИГ и за кандидатстване с проекти по СВОМР, като отговора на болшинството от тях е, че кандидатстването е голяма „бумащина” и е по-лесно да изтеглят пари от банката и да си закупят техника, отколкото да кандидатстват с проект по СВОМР на МИГ. Също така двама от подписалите се имат реализирани проекти на обща стойност над 320 000.00 лв. през предишния програмен период.

- По отношение на защитата на местния бизнес от страна на председателя на ОбС Драгоман, Изпълнителния директор отговори, че най-големия бизнесмен за региона през предишния програмен период е усвоил ¼ от бюджета от Стратегията на МИГ, а това че през този програмен период не е успял да спечели, вината не е в Изпълнителния директор и в МИГ, а в недостатъчния брой точки, които е спечелил при оценката на подадените проектни предложения. КППП е независим орган, в които участват доказани професионалисти и оценките на проектните предложения са обективни съгласно критериите за оценка по СВОМР на МИГ Сливница – Драгоман.
- По отношение на това, че Изпълнителния директор е отказал разговори с кандидат бенефициенти от Драгоман. Изпълнителния директор изказа мнението, че това не е вярно и всички хора, които го познават знаят, че той е човек, които не подминава никого и с всеки разговаря.

- По отношение на извършеното проучване, то съгласно разработената система за мониторинг на СВОМР на МИГ всяка година се прави анкетно проучване сред екипа, членовете на УС, част от членовете на ОС и несвързани лица с МИГ за да се видят нагласите, проблемите и изпълнението на СВОМР за да се придприемат действия от страна на УС. С резултатите от проучването е запознат УС и действията са свързани с предложението за промяна на СВОМР във финансовите параметри. Попълнени са 56 анкетни карти.
- По отношение на информацията за проекта по подготвителната мярка по Транснационално сътрудничество на предишното ОС такава информация е дадена, но въпреки това Изпълнителния директор даде подробна информация, както и информация за бъдещия международен проект по мярка 19.3 с наименование „Кажи сирене! Балканско сирене!”.
Председателя на УС на МИГ предложи да се прекратят дебатите по тази точка и предложи проект за решение – ОС приема Доклада за дейността на Сдружението за 2019г.
           Предложението беше подложено на гласуване:

Гласували „за”: 23

Гласували „против”: 0.

 
Гласували „въздържал се”: 2
Решение по т. 2 от дневия ред: На база получените резултати от гласуването, ОС на МИГ Сливница – Драгоман, реши: Приема Доклад за дейността на Сдружението за 2019г.
По точка трета от дневния ред:


Изпълнителния Директор запозна присъстващите членове на Сдружението с Обсъждане и приемане на Годишен доклад за отчитане изпълнението на Стратегията за ВОМР за 2019 г. Като предложи и проект за решение – ОС приема и одобрява Годишен доклад за отчитане изпълнението на Стратегията за ВОМР за 2019г.
           Председателя на УС подложи на гласуване предложението - ОС приема и одобрява Годишен доклад за отчитане изпълнението на Стратегията за ВОМР за 2019 г.

Гласували „за”: 23

Гласували „против”: 0.

 
Гласували „въздържал се”: 2
Решение по т. 3 от дневия ред: На база получените резултати от гласуването, ОС на МИГ Сливница – Драгоман, реши: Приема и одобрява Годишен доклад за отчитане изпълнението на Стратегията за ВОМР за 2019г.

По точка четвърта от дневния ред:


Председателя на УС запозна присъстващите членове на Сдружението с проекто-бюджета на Сдружението за 2020г. Като предложи и проект за решение – ОС приема бюджета на Сдружението за 2020г.
           Председателя на УС подложи на гласуване предложението - ОС приема бюджета на Сдружението за 2020г.:
Гласували „за”: 23

Гласували „против”: 0.

 
Гласували „въздържал се”: 2

Решение по т. 4 от дневия ред: На база получените резултати от гласуването, ОС на МИГ Сливница – Драгоман, реши: Приема бюджета на Сдружението за 2020г.
По точка пета от дневния ред:


Председателя на УС запозна присъстващите членове на Сдружението с Програмата за дейността на Сдружението за 2020г. 
          Председателя на УС предложи и проект за решение – ОС приема Програмата за дейността на Сдружението за 2020г.
           Предложението беше подложено на гласуване:

Гласували „за”: 23

Гласували „против”: 0.

 
Гласували „въздържал се”: 2
Решение по т. 5 от дневия ред: На база получените резултати от гласуването, ОС на МИГ Сливница – Драгоман, реши: Приема Програмата за дейността на Сдружението за 2020г.
По точка шеста от дневния ред:
           Председателя на УС запозна присъстващите членове на Сдружението, че е имало решение на Административен съд София област за промяна на избраните общински съветник в ОбС Сливница, като промяната е свързана с избирането на Милен Спасов за общински съветник, който е член на УС на МИГ. Това е наложило да се включи тази точка в дневния ред, но поради това, че това решение не е окончателно, имало  е обжалване, то не е влязло в сила и за това не се налага промяна в състава на УС на МИГ Сливница – Драгоман. 
          Председателя на УС предложи проект за решение – ОС не извършва промени в Управителния съвет на МИГ Сливница – Драгоман
           Предложението беше подложено на гласуване:

Гласували „за”: 23

Гласували „против”: 0.

 
Гласували „въздържал се”: 2
Решение по т. 6 от дневия ред: На база получените резултати от гласуването, ОС на МИГ Сливница – Драгоман, реши: Не извършва промени в Управителния съвет на МИГ Сливница – Драгоман
По точка седма от дневния ред:
           Председателя на УС запозна присъстващите членове на Сдружението, с мотивите за промяната на финансовите параметри на СВОМР на МИГ, които са свързани с наличието на малки неусвоени остатъци от финансови средства по отделните мерки от СВОМР на МИГ и невъзможност на отваряне на прием по мярка 8.1. 
          Председателя на УС предложи проект за решение –  ОС приема промяна във финансовите параметри на СВОМР на МИГ Сливница – Драгоман, както следва:
1. Т. 6. Финансов план:

   Т. 6.1. Индикативно разпределение на средствата по програми/фондове и по мерки:

       Мярка 4.1 „Инвестиции в земеделски стопанства”: Било 420 000.00 лв., Става 420 269.54 лв.;

       Мярка 4.2 „Инвестиции в преработка/маркетинг на селскостопански продукти”: Било 130 000.00 лв., Става 129 730.46 лв.

/ 269.54лв. се прехвърлят от мярка 4.2, към мярка 4.1/;

       Мярка 7.2 „Инвестиции в създаването, подобряването или разширяването на всички видове малка по мащаби инфраструктура”: Било 540 000.00 лв., Става 537 848.05 лв.;

       Мярка 7.5 „Подкрепа за публично ползване в инфраструктура за отдих, туристическа информация и малка по мащаб туристическа инфраструктура”: Било 110 000.00 лв., Става 162 376.32 лв.;

        Мярка 7.6 „Проучвания и инвестиции, свързани с поддържане, възстановяване и  на културното и природното наследство на селата”: Било 70 000.00 лв., Става 69 775.63 лв.;

        Мярка 8.1 „Залесяване и поддръжка”: Било 50 000.00 лв., Става 0.00 лв.
             / 2 151.95 лв. от мярка 7.2, 224.37 лв. от мярка 7.6 и 50 000.00 лв. от мярка 8.1 се прехвърлят към мярка 7.5/.

             2. Т.5 Описание на мерките

    Мярка 7.5 Инвестиции за публично ползване в инфраструктура за отдих, туристическа инфраструктура

· Финансови параметри на проектите – Било: Максимален размер на проектите 110 000.00 лв., Става Максимален размер на проектите 162 376.32 лв.;
· Размер на финансовата помощ -  Било: Максималният размер на субсидията по проект не може да надхвърля 110 000 лева., Става Максималният размер на субсидията по проект не може да надхвърля 162 376.32 лева.
      Останалата част от СВОМР на МИГ Сливница – Драгоман остава непроменена.

           Предложението беше подложено на гласуване:

Гласували „за”: 25

Гласували „против”: 0.

 
Гласували „въздържал се”: 0
Решение по т. 7 от дневия ред: На база получените резултати от гласуването, ОС на МИГ Сливница – Драгоман, реши: ОС приема промяна във финансовите параметри на СВОМР на МИГ Сливница – Драгоман, както следва:
1. Т. 6. Финансов план:

   Т. 6.1. Индикативно разпределение на средствата по програми/фондове и по мерки:

       Мярка 4.1 „Инвестиции в земеделски стопанства”: Било 420 000.00 лв., Става 420 269.54 лв.;

       Мярка 4.2 „Инвестиции в преработка/маркетинг на селскостопански продукти”: Било 130 000.00 лв., Става 129 730.46 лв.

/ 269.54лв. се прехвърлят от мярка 4.2, към мярка 4.1/;

       Мярка 7.2 „Инвестиции в създаването, подобряването или разширяването на всички видове малка по мащаби инфраструктура”: Било 540 000.00 лв., Става 537 848.05 лв.;

       Мярка 7.5 „Подкрепа за публично ползване в инфраструктура за отдих, туристическа информация и малка по мащаб туристическа инфраструктура”: Било 110 000.00 лв., Става 162 376.32 лв.;

        Мярка 7.6 „Проучвания и инвестиции, свързани с поддържане, възстановяване и  на културното и природното наследство на селата”: Било 70 000.00 лв., Става 69 775.63 лв.;

        Мярка 8.1 „Залесяване и поддръжка”: Било 50 000.00 лв., Става 0.00 лв.
             / 2 151.95 лв. от мярка 7.2, 224.37 лв. от мярка 7.6 и 50 000.00 лв. от мярка 8.1 се прехвърлят към мярка 7.5/.

             2. Т.5 Описание на мерките

    Мярка 7.5 Инвестиции за публично ползване в инфраструктура за отдих, туристическа инфраструктура

· Финансови параметри на проектите – Било: Максимален размер на проектите 110 000.00 лв., Става Максимален размер на проектите 162 376.32 лв.;
· Размер на финансовата помощ -  Било: Максималният размер на субсидията по проект не може да надхвърля 110 000 лева., Става Максималният размер на субсидията по проект не може да надхвърля 162 376.32 лева.
      Останалата част от СВОМР на МИГ Сливница – Драгоман остава непроменена.

По точка осма от дневния ред:
           Председателя на УС запозна присъстващите членове на Сдружението, с намерението МИГ Сливница – Драгоман да кандидатства с проект по мярка 7.5 от СВОМР на МИГ.

          Председателя на УС предложи проект за решение – ОС дава съгласие МИГ Сливница – Драгоман да кандидатства с проект по Мярка 7.5 „Инвестиции за публично ползване в инфраструктура за отдих, туристическа инфраструктура” от Стратегията за ВОМР на МИГ Сливница – Драгоман по подмярка 19.2 „Прилагане на операции в рамките на стратегии за Водено от общностите местно развитие /ВОМР/” от мярка 19 „Водено от общностите местно развитие“ от ПРСР 2014 - 2020г. Упълномощава председателя на УС Васко Димитров Стоилков да предприеме необходимите действия по подготовката и кандидатстването с проектното предложение.
           Предложението беше подложено на гласуване:

Гласували „за”: 25

Гласували „против”: 0.

 
Гласували „въздържал се”: 0
Решение по т. 8 от дневия ред: На база получените резултати от гласуването, ОС на МИГ Сливница – Драгоман, реши: Дава съгласие МИГ Сливница – Драгоман да кандидатства с проект по Мярка 7.5 „Инвестиции за публично ползване в инфраструктура за отдих, туристическа инфраструктура” от Стратегията за ВОМР на МИГ Сливница – Драгоман по подмярка 19.2 „Прилагане на операции в рамките на стратегии за Водено от общностите местно развитие /ВОМР/” от мярка 19 „Водено от общностите местно развитие“ от ПРСР 2014 - 2020г. Упълномощава председателя на УС Васко Димитров Стоилков да предприеме необходимите действия по подготовката и кандидатстването с проектното предложение.
По точка девета от дневния ред:
           Председателя на УС запозна присъстващите членове на Сдружението с идеята за кандидатстване на МИГ Сливница – Драгоман с проекти по подмярка 19.3 „Подготовка и изпълнение на дейности за сътрудничество на местни инициативни групи“ и с проведените разговори с бъдещи партньори от страната и чужбина.
          Председателя на УС предложи проект за решение – ОС дава съгласие МИГ Сливница – Драгоман да кандидадства с проекти по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014 - 2020г. в партньорство с местни инициативни групи от България и/или от страни членки на ЕС и/или от трети страни. Партньорството и дейностите на проектите, както и други необходими решения за кандидатстване се вземат допълнително с решения на УС на МИГ Сливница – Драгоман. Упълномощава председателя на УС Васко Димитров Стоилков да подготви и внесе необходимите документи за кандидатстване.
           Предложението беше подложено на гласуване:

Гласували „за”: 25

Гласували „против”: 0.

 
Гласували „въздържал се”: 0

Решение по т. 9 от дневия ред: На база получените резултати от гласуването, ОС на МИГ Сливница – Драгоман, реши: 
         ОС дава съгласие МИГ Сливница – Драгоман да кандидадства с проекти по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014 - 2020г. в партньорство с местни инициативни групи от България и/или от страни членки на ЕС и/или от трети страни. Партньорството и дейностите на проектите, както и други необходими решения за кандидатстване се вземат допълнително с решения на УС на МИГ Сливница – Драгоман. Упълномощава председателя на УС Васко Димитров Стоилков да подготви и внесе необходимите документи за кандидатстване.
По точка десета от дневния ред:
      Изказвания направиха Председателя на УС Васко Стоилков, членовете на ОС Ивайло Кирилов, Николай Евтимов и Феодор Рангелов и кмета на община Драгоман Андрей Иванов.
· Васко Стоилков предложи ако има пропуски в комуникацията и информираността на община Драгоман, тези слабости да се отстранят и се подобри иинформираността, като продължи успешното партньорство между представителите на двете общини;

· Ивайло Кирилов подкрепи предложението на председателя на УС за подобрение на информираността на населението на община Драгоман;
· Андрей Иванов уточни, че неговото изказване е като кмет на община Драгоман и представляващ община Драгоман и в това си качество иска МИГ Сливница – Драгоман да се разраства и увери присъстващите, че община Драгоман не е за разделение; 

· Николай Евтимов изказа мнението, че МИГ си има устав, по който се извършва дейността на сдружението и неговото ръководство и този устав трябва да се спазва. Като препоръка посочи да се подобри комуникацията между МИГ Сливница – Драгоман и община Драгоман;

· Феодор Рангелов се притеснява от изказването на председателя на ОбС Драгоман, че като председател на ОбС Драгоман е избран от бизнеса и представлява бизнеса на община Драгоман, защото това е в нарушение на Законите на страната. Също така фирмата и бизнеса на г-н Рангелов се представляват от него, като г-н Бухегер не е неговия представител и никой няма право да говори от негово име. Също така каза че: „В работата си в МИГ Сливница – Драгоман винаги съм бил коректен и решенията, които сме взимали в УС са били точни и коректни. Аз живея в Драгоман и не съм извършил нищо нередно, което да е ощетило жителите на община Драгоман. За това се чувствам обиден от изказването на председателя на ОбС Драгоман Младен Бухегер.” 

Поради изчерпване на дневния ред Председателя на УС закри Общото събрание.
ПРЕДСЕДАТЕЛ:............................................................         - .......................

ПРОТОКОЛЧИК:............................................................        - ......................

ПРЕБРОИТЕЛИ:...............................................................      - ........................

                                  ..................................................................      -  ........................

